b"\n_START_ARTICLE_\nCiclisme als Jocs Ol\xc3\xadmpics d'estiu 2008 - Persecuci\xc3\xb3 individual masculina\n_START_SECTION_\nQualificacions\n_START_PARAGRAPH_\nDivuit ciclistes van participar en aquesta prova. Bradley Wiggins (Regne Unit), el campi\xc3\xb3 ol\xc3\xadmpic vigent, estava classificat directament per haver guanyat el Campionat Mundial de Ciclisme en Pista de 2008. Volod\xc3\xadmir Di\xc3\xbadia (Ucra\xc3\xafna) estava classificar per haver guanyat la darrera prova de la Copa del M\xc3\xb3n 2007 a Sydney. Alexandru Pliu\xc8\x99chin (Mold\xc3\xa0via) es va classificar per haver guanyat el Campionat Mundial de B. Jenning Huizenga (Pa\xc3\xafsos Baixos), Taylor Phinney (Estats Units), Phillip Thuaux (Austr\xc3\xa0lia), Sergi Escobar Roure (Espanya), Alexander Serov (R\xc3\xbassia), i David O'Loughlin (Irlanda) es classificaren seguint la puntuaci\xc3\xb3 de la Uni\xc3\xb3 Ciclista Internacional i la resta de corredors segons si estaven classificats en la persecuci\xc3\xb3 per equip, cosa que feia que la Gran Bretanya, Austr\xc3\xa0lia, els Pa\xc3\xafsos Baixos, Espanya, Ucra\xc3\xafna, i R\xc3\xbassia tinguessis dos competidors en aquesta prova.\n_START_SECTION_\nRonda final\n_START_PARAGRAPH_\nA la ronda final els vuit primers classificats de les preliminars s'enfronten entre ells seguint el seg\xc3\xbcent ordre: 1r contra 8\xc3\xa8, 2n contra 7\xc3\xa8, 3r contra 6\xc3\xa8 i 4t contra 5\xc3\xa8, per aconseguir el passi a les semifinals. A les semifinals, el guanyador de cada enfrontament passava a lluitar per una medalla; el dos m\xc3\xa9s r\xc3\xa0pids corrien per l'or i argent, mentre que els dos guanyadors m\xc3\xa9s lents s'enfrontaven entre ells pel bronze."